Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: vadászatról szóló 1996. évi LV. törvény (a továbbiakban:
Paragraph Index: 159

1. Az Alkotmánybíróság elõször az indítványoknak azt a részét vizsgálta, amely szerint a vadászkamara létrehozásával sérül az Alkotmány 63. § (1) bekezdése által garantált egyesülési szabadsághoz való jog. 1.1. Az Alkotmánybíróság az egyesülési szabadságot érintõen — az ügyvédek kötelezõ kamarai tagságának vizsgálata során — kifejtette, hogy „a törvény közjogi közfeladat ellátására, közérdekû tevékenység folytatására alkotmányosan indokolt módon hozhat létre köztestületet, szakmai kamarát és írhatja elõ a kötelezõ köztestületi tagságot. A köztestületként létrehozott szervezet nem az egyesülési szabadság alapján alapított szervezet, a kötelezõ szakmai kamarai tagság pedig nem sérti az egyesülési szabadságból folyó önkéntes csatlakozás jogát.” [22/1994. (IV. 16.) AB határozat, ABH 1994, 127., 129.] Az Alkotmánybíróság az 1283/B/1995. AB határozatában megállapította, hogy „a köztestületek alapítása az egyesülési szabadság érvényesülését nem érinti. A Ptk.-nak sem a kifogásolt 65. § (4) bekezdése, sem más rendelkezése nem tiltja az egyesülési jog alapján álló érdekvédelmi szervezet alakítását, és nem tesz kötelezõvé tagságot ilyen szervezetben.” (ABH 1997, 619., 621.) Az Alkotmánybíróság a köztestületek létrehozásával kapcsolatban ugyanakkor annak a vizsgálatát sem mellõzte, hogy a kizárólagos feladatellátás, illetve a kötelezõ köztestületi tagság intézménye korlátoz-e valamilyen alapjogot. Nem elegendõ ugyanis megállapítani valamely szervezetrõl, hogy az köztestület, s nem az egyesülési jog alapján hozták létre. Figyelemmel kell lenni arra, hogy „a köztestületek mint intézmény alkotmányosságából még nem következik, hogy az e törvényi keretekbe illõ bármely szabályozás is alkotmányos. Esetrõl esetre döntendõ el, hogy a Ptk.-ban a köztestület fogalmi ismérveként elõírt ’közfeladat’ valóban fennáll-e, vagy hogy az ott csupán a

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes